Osservatorju ta' Rozhen

L-Osservatorju ta' Rozhen (bil-Bulgaru: Национална астрономическа обсерватория - Рожен, НАО-Рожен), magħruf ukoll bħala l-Osservatorju Astronomiku Nazzjonali tal-Bulgarija, huwa osservatorju astronomiku li jinsab fil-Provinċja ta' Smolyan, 90 kilometru fin-Nofsinhar tal-belt ta' Plovdiv, il-Bulgarija. L-eqreb raħal, Chepelare, jinsab 15-il kilometru 'l bogħod. Is-sjieda tal-osservatorju hija f'idejn l-Istitut tal-Astronomija tal-Akkademja Bulgara tax-Xjenzi. Infetaħ uffiċjalment fit-13 ta' Marzu 1981, kważi 20 sena wara li Bogomil Kovachev – professur tal-astronomija fl-Akkademja Bulgara tax-Xjenzi magħruf bħala l-fundatur tiegħu – kien beda jaħdem biex jilħaq dak l-għan. L-osservatorju huwa wieħed mill-ikbar fix-Xlokk tal-Ewropa u għandu tim attiv ta' madwar 50 astronomu. Huwa ċ-ċentru prinċipali għar-riċerka astronomika fil-Bulgarija. Il-pjaneta minuri 6267 Rozhen ġiet skoperta f'dan l-osservatorju u ngħatat ismu.Schmadel, Lutz D. (2007). "(6267) Rozhen". Dictionary of Minor Planet Names – (6267) Rozhen. Springer Berlin Heidelberg. p. 522. doi:10.1007/978-3-540-29925-7_5763. ISBN 978-3-540-00238-3.

B'kost totali ta' iktar minn $10 miljun biex inbena, sal-lum għadu wieħed mill-ikbar investimenti individwali fl-infrastruttura xjentifika li l-Bulgarija qatt għamlet.
ħolqa=https://en.wikipedia.org/wiki/File:Bogomil_Kovachev_in_1987.jpg|xellug|daqsminuri|Bogomil Kovachev, il-fundatur tal-Osservatorju ta' Rozhen, flimkien ma' grupp ta' viżitaturi studjużi Bulgari fis-sajf tal-1987.

 Teleskopji 

 It-teleskopju Ritchey-Chretien ta' 200 ċentimetru (fornut bil-fokus ta' Coude);
 it-teleskopju Ritchey-Chrétien-Nasmyth ta' 150 ċentimetru;
 it-teleskopju Cassegrain ta' 60 ċentimetru;
 il-kamera Schmidt ta' 50/70 ċentimetru;
 it-teleskopju solari ta' 15-il ċentimetru.

 WASP-3c u l-Varjazzjoni fit-Twaqqit tat-Tranżitu 
Il-Varjazzjoni fit-Twaqqit tat-Tranżitu, li hija varjazzjoni fil-metodu tat-tranżitu, intużat biex tiġi skoperta l-eżopjaneta WASP-3c mill-Osservatorju ta' Rozhen, mill-Osservatorju ta' Jena u miċ-Ċentru għall-Astronomija ta' Toruń.

 Referenzi 

Kategorija:Astronomija
Kategorija:Bulgarija